als_Latn dik_Latn tur_Latn
Kuçi njofton Shefin e EULEX’it për Marrëveshjen në Bruksel
Ministri i Drejtësisë, Hajredin Kuçi ka njoftuar sot Shefin e EULEX’it, Gabriele Meucci, për marrëveshjen e dialogut me Serbinë, me të cilën, siç ka thënë ai, do të realizohet unifikimi i sistemit gjyqësor të Kosovës.
Politiko
E Mërkurë, 11 Shkurt 2015 | 18:00
0 Komente.
Ministri i Drejtësisë, Hajredin Kuçi ka njoftuar sot Shefin e EULEX’it, Gabriele Meucci, për marrëveshjen e dialogut me Serbinë, me të cilën, siç ka thënë ai, do të realizohet unifikimi i sistemit gjyqësor të Kosovës dhe do të sigurohet funksionimi i sistemit gjyqësor në veri duke respektuar strukturat shtetërore dhe ligjet e Kosovës.
Në një komunikatë për media të Ministrisë së Drejtësisë thuhet se Kuçi dhe Meucci kanë theksuar nevojën për funksionalizimin sa më të shpejtë të Këshillit Gjyqësor të Kosovës, përkatësisht emërimin e anëtarëve të Këshillit, me qëllim të arritjes së kuorumit përbrenda Këshillit Gjyqësor dhe si rezultat funksionalizimin e vendimmarrjes përbrenda këtij Këshilli.
‘Gjithashtu u theksua edhe rëndësia e procesit të përzgjedhjes dhe emërimit të Kryeprokurorit të Shtetit”.
“Në takim u bisedua edhe për funksionalizimin e Pallatit të Drejtësisë, dhe çështjeve të ndërlidhura me të. Gjithashtu, palët u pajtuan për koordinim të mëtutjeshëm të aktiviteteve të përbashkëta në mes të Institucioneve të drejtësisë dhe EULEX’it, me qëllim të forcimit të sundimit të ligjit në vend”, thuhet në njoftimin e MD.
als_Latn als_Latn slv_Latn als_Latn als_Latn als_Latn als_Latn als_Latn als_Latn